Сунжа (Терекень сянглей )

Су́нжа (, ингуш. Шолжа, ,  кум. Сююнч-сув) — Северной Кавказонь чилисема ёнксонь пелькссэ лей, Терекень вить притокозо.

Кувалмозо — 278 вп, бассейнань покшолмазо — 12 000 вп². Лисьмапрязо — Покш Кавказонь  прянь (хребетэнь) пелевеёнксонь чиресэнзэ 1200 м сэрень таркасо. Бутравчизэ 3800 г/м³: иензэ перть леесь ливти 12,2 млн тоннат кандовкст. Маштовкшны валномс.

 Чудемазо 
альт=|керш_кедь|кенжешка|Терекень бассейнась
Сунжась ушодови Ушкорт пандов таркань эйтнестэ, косто, Учхутонь пандонь кряжтнэнь керязь, сови Сугулты ды Сунжи-корт пандотнень ютксо лазовксонтень. Мейле чуди пелевеёнов Ингушетиянь модава 37 вп тарка-кувалмо. Экажево веленть вакссо Сунжась лиси зярыя чудильмасо ды чуди 12 вп туро Карабулак видьс. Тесэ леесь пурды чилисема ёнов ды чуди Закан-Юрт видьс, тосто 85 вп трокс пры Терекс.

 Ёжонь полавтневемазо (режимезэ) 
Сунжасо ведесь свал эрси ламо. Виев ды куватень пиземеде мейле верьксэзэ (уровнязо) кепедевкшны 4м. Чадысь эйсэнзэ эрси чадыковсто-панжиковсто, зярдо солыть телень ловтнэ ды валыть пиземеть.

XIX—XX-це пингетнестэ леесь кельмсекшнесь малав весе, эрек таркатнеде башка. Ульнесь истяк: рузонь ушмотне ютнесть Сунжанть трокс эй ланга артиллерия, сталмо марто., ансяк меельце кементь иетнестэ леесь а кельмси Кавказсо ушоёжонть (климатонть) чевтелгадоманзо кувалма.

 Хозяйствань тевтне 
XIX-це пингестэ чечентнэ Сунжань чиретнева керясть вирь ды тунда чадыведьга ильтясть эйсэнзэ миемс Кизляров.

Сунжансто кундыть калт, ведензэ сайнесть ды сайнить паксянь валномс.

 Эйзэнзэ чудиця ведтне (притоктнэ) 

 Керш ёндо эйзэнзэ чудиця ведтне (притоктнэ): Нефтянка.
 Вить ёндо эйзэнзэ чудиця ведтне (притоктнэ): Асса, Валерик, Гехи, Мартан, Гойта, Аргун, Джалка, Белка.

 Сунжа лангсо эрямо таркатне 
Сунжа лангсо аштить:

 Магас, Назрань, Сунжа, Карабулак, Грозный, Гудермес оштнэ.
 Комгарон, Сунжа, Экажево, Барсуки, Плиево, Троицкая, Серноводская, Давыденко, Самашки, Закан-Юрт, Хамби-Ирзи, Кулары, Алхан-Кала, Алхан-Юрт, Петропавловская, Ильиновская, Брагуны велетне.

 Филателиясо 
альт=|кенжешка|«Грозной. Сунжа леень чире». СССР-нь конверт. 1965 ие.
альт=|кенжешка|«Грозной. Сунжа леень чире». СССР-энь конверт. 1972 ие.

 1965-це иестэ нолдазель художественной маркировазь конверт «Грозной. Сунжа леень чире» .
 1972-це иестэ нолдазель секе лементь марто од истямо жо (художественной, марокировазь) конверт  .

 Примечаният 

 Литературась 

 Сунжа — Советэнь покш энциклопедиясто статья. 
Категория:Чечнянь лейть
Категория:Пелевеёнксонь Осетиянь лейть
Категория:Терекень притокт
Категория:Ингушетиянь лейть